Σχέδιο ΑΠΟΦΑΣΗΣ αριθ. 2/2001 ΤΗΣ ΜΙΚΤΗΣ ΕΠΙΤΡΟΠΗΣ ΕΚ/ΔΑΝΙΑΣ-ΦΕΡΟΩΝ ΝΗΣΩΝ για την τροποποίηση του Πίνακα II του παραρτήματος του Πρωτοκόλλου αριθ. 1 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Κατ'εφαρμογή του Πρωτοκόλλου αριθ. 1 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, που υπογράφηκε στις 6 Δεκεμβρίου 1996 [1], η Κοινότητα προέβη σε δασμολογικές παραχωρήσεις στις γαρίδες και στους μικρούς αστακούς Νορβηγίας, παρασκευασμέvους ή διατηρημέvους στις Νήσους Φερόες, στο πλαίσιο ετήσιας δασμολογικής ποσόστωσης 2000 τόνων.

[1] ΕΕ αριθ. L 53 της 22.02.1997, σ. 2.

2. Οι Νήσοι Φερόες ζήτησαν την αύξηση της δασμολογικής ποσόστωσης κατά 4000 τόνους προκειμένου να επιτευχθεί σύνολο 6000 τόνων ετησίως.

3. Σύμφωνα με το άρθρο 36 της συμφωνίας, που ορίζει ότι κατόπιν αιτήσεως των Φερόων Νήσων, η Κοινότητα εξετάζει τη βελτίωση των δυνατοτήτων πρόσβασης για συγκεκριμένα προϊόντα, η Επιτροπή θεωρεί ότι λαμβάνοντας υπόψη τη διάρθρωση του προτιμησιακού καθεστώτος το οποίο εφαρμόζεται ήδη κατά την εισαγωγή των εν λόγω προϊόντων καταγωγής ιδίως Ισλανδίας και Νορβηγίας στην Κοινότητα, τον ελάχιστο κίνδυνο αρνητικής επίπτωσης στην κοινοτική αγορά που θα μπορούσε να συνεπάγεται μια μικρή αύξηση αυτής της ποσόστωσης, τον ικανοποιητικό βαθμό συνεργασίας στον τομέα της αλιείας μεταξύ της Κοινότητας και των Φερόων Νήσων και την πλήρη χρησιμοποίηση της δασμολογικής ποσόστωσης το 2000, είναι εύλογο να αποδεχθεί αύξηση της δασμολογικής ποσόστωσης κατά 1000 τόνους προκειμένου να επιτευχθεί σύνολο 3000 τόνων ετησίως.

4. Η μικτή επιτροπή ΕΚ/Δανίας-Φερόων Νήσων, που συγκροτείται σύμφωνα με το άρθρο 31 της συμφωνίας, είναι, συνεπώς, σκόπιμο, σύμφωνα με το άρθρο 34 παράγραφος 1 της συμφωνίας, να εγκρίνει απόφαση για την τροποποίηση του παραρτήματος του Πρωτοκόλλου αριθ. 1 της συμφωνίας.

5. Λαμβάνοντας υπόψη τα ανωτέρω, η Επιτροπή προτείνει στο Συμβούλιο να εγκρίνει το συντομότερο δυνατό το συνημμένο κείμενο του σχεδίου απόφασης ως κοινοτική κοινή θέση στο πλαίσιο της μικτής επιτροπής ΕΚ/Δανίας-Φερόων Νήσων.

Σχέδιο ΑΠΟΦΑΣΗΣ αριθ. 2/2001 ΤΗΣ ΜΙΚΤΗΣ ΕΠΙΤΡΟΠΗΣ ΕΚ/ΔΑΝΙΑΣ-ΦΕΡΟΩΝ ΝΗΣΩΝ για την τροποποίηση του Πίνακα II του παραρτήματος του Πρωτοκόλλου αριθ. 1 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου

Η ΜΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου, και ιδίως το άρθρο 34 παράγραφος 1,

Εκτιμώντας τα εξής:

(1) Σύμφωνα με το παράρτημα του Πρωτοκόλλου αριθ. 1 της συμφωνίας, η Κοινότητα προέβη σε δασμολογικές παραχωρήσεις στις γαρίδες και στους μικρούς αστακούς Νορβηγίας, παρασκευασμέvους ή διατηρημέvους στις Νήσους Φερόες, στο πλαίσιο ετήσιας δασμολογικής ποσόστωσης 2000 τόνων.

(2) Οι αρχές των Φερόων Νήσων υπέβαλαν αίτηση για αύξηση των δασμολογικών παραχωρήσεων της Κοινότητας όσον αφορά τα εν λόγω προϊόντα.

(3) Μπορεί να επιτραπεί μια τέτοια αύξηση.

(4) Για το σκοπό αυτό, είναι σκόπιμο να τροποποιηθεί ο Πίνακας II του παραρτήματος του Πρωτοκόλλου αριθ. 1 της συμφωνίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας ΙΙ που επισυνάπτεται στο Πρωτόκολλο αριθ. 1 της συμφωνίας τροποποιείται ως εξής:

>ΘΕΣΗ ΠIΝΑΚΑ>

Άρθρο 2

Η παρούσα απόφαση θα τεθεί σε ισχύ την πρώτη ημέρα του δεύτερου μήνα που έπεται της έγκρισής της.

Βρυξέλλες,

Για τη Μικτή Επιτροπή

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. Σχετικό κονδύλιο του προϋπολογισμού:

Κεφ. 12 άρθρο 120

2. Νομική βάση:

Άρθρο 133 της συνθήκης

3. Τίτλος του μέτρου:

Σχέδιο απόφασης αριθ. 2/2001 της μικτής επιτροπής ΕΚ/Δανίας-Φερόων Νήσων για την τροποποίηση του Πρωτοκόλλου αριθ. 1 της συμφωνίας

4. Στόχος:

Βελτίωση των δυνατοτήτων πρόσβασης όσον αφορά συγκεκριμένα προϊόντα των Φερόων Νήσων

5. Τρόπος υπολογισμού

5.1. Δασμολογικές ποσοστώσεις

>ΘΕΣΗ ΠIΝΑΚΑ>

5.2. Δασμολογικές οροφές

Δεν εφαρμόζεται.

6. Απώλεια εσόδων

Μια αύξηση της ποσόστωσης κατά 1000 τόνους συνεπάγεται απώλεια εσόδων κατά μέσο όρο 1 336 000 ευρώ ετησίως.